**Опис на проектот „Истражувачко новинарство – чувар на демократијата и човековите права“**

Проектот „Истражувачко новинарство – чувар на демократијата и човековите права“ е проект финансиран од Европската Унија и се имплементира од страна на Центарот за управување со промени во соработка со Институтот за човекови права. Тој придонесува кон зајакнување на граѓанските организации кои делуваат во областа на слободата на изразување и медиумите и го подобрува нивното влијание врз процесот на креирање политики во однос на слободата на медиумите, ја подобрува соработката меѓу нив, како и го поддржува медиумскиот интегритет и ја зголемува професионалноста на новинарите и медиумски организации. Целта е насочена кон исполнување на стандардите и критериумите за членство во ЕУ, а релевантноста на проектот се обезбедува на мноштво начини.

Активностите кои се дел од проектот опфаќаат воспоставување платформа на граѓански организации која активно ќе ги поттикне и промовира истражувачкото новинарство во областа на човековите права и правосудството (Глава 23 и 24) како и градење капацитети, развој на професионалните стандарди и етика со поддршка и соработка на медиумите: телевизија Телма, неделникот Фокус и веб порталот Novatv.mk, како соработници на проектот.

Општа цел на проектот е поттикнување на медиумите и граѓанските организации на акции кои ќе овозможат амбиент за остварување на правото на слободата на изразување и унапредување на интегритетот на медиумите, како клучни елементи во процесот на пристапување на РМ кон ЕУ.

Специфични цели се:

* Зајакнување на интегритетот на медиумите и професионалноста на новинарите и медиумските здруженија;
* Зајакнување на капацитетите на граѓанските организации во областа на слободата на изразување и медиумите;
* Засилено влијание врз процесот на креирање политики во врска со слободата на медиумите како и подобрување на соработката преку воспоставување на платформа за дијалог;
* Подобрување на условите за квалитетот на истражувачкото новинарство преку современи / иновативни пристапи во областа на човековите права и судството (Поглавје23 и 24);
* Зголемување на медиумската писменост и разбирање на улогата на професионалното и на етичкото новинарство во печатените и електронските медиуми.

Проектот предвидува бројни обуки и советувања како за граѓанските организации кои работат во областа на медиумите така и за новинарите професионалци и младите новинари и студенти на новинарство на трите државни универзитети во земјава.

Проектот ќе трае 2 години.